laion/Wikipedia-Exotic huggingface dataset:
স্টার ওয়ার্স: এপিসোড ১ – দ্য ফ্যান্টম মিনেস

স্টার ওয়ার্স: এপিসোড ১ – দ্য ফ্যান্টম মিনেস হলো ১৯৯৯ সালের একটি আমেরিকান এপিক স্পেস-অপেরা চলচ্চিত্র। এটির রচয়িতা ও পরিচালক ছিলেন জর্জ লুকাস, প্রযোজনা লুকাসফিল্ম এবং পরিবেশক টুয়েন্টিয়েথ সেঞ্চুরি ফক্স। চলচ্চিত্রে অভিনয় করেন লিয়াম নিসন। "Star Wars Episode I: The Phantom Menace"। British Board of Film Classification। জুন ১২, ২০১৬ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২৬, ২০১৫।  "Star Wars: Episode I - The Phantom Menace (1999)"। Box Office Mojo। জুলাই ১৯, ২০১১ তারিখে মূল থেকে আর্কাইভ করা। সংগ্রহের তারিখ আগস্ট ১৪, ২০০৭।
এস এম জাফর

এস এম জাফর (জন্ম ১৯৩০) পাকিস্তানের মানবাধিকারকর্মী বিশিষ্ট একজন আইনজীবী ( সিনিয়র অ্যাডভোকেট সুপ্রিম কোর্ট ) এছাড়া তিনি একজন রাজনীতিবিদ এবং পাকিস্তানের সিনেটের প্রাক্তন সদস্য। কিছু সময়ের জন্য তিনি পাকিস্তান মুসলিম লীগের (কিউ) সাথেও যুক্ত ছিলেন। জাফর ১৯৫০-এর দশকে আইনজীবী হিসাবে কর্মজীবন শুরু করেছিলেন। ১৯৫৮ সালে পাকিস্তানে সামরিক আইন আরোপ করার সময় এবং ১৯৬২ সালের পাকিস্তানের সংবিধানে সংশোধনী জোর করার ক্ষেত্রে তিনি গুরুত্বপূর্ণ ভূমিকা পালন করেছিলেন৷ প্রাথমিক পর্যায়ে মানবাধিকারের পক্ষে পর্যাপ্ত সুরক্ষা ছিল না। ১৯৬৫ – ১৯৬৯ সাল পর্যন্ত উচ্চ আদালতের বিচারক এবং পাকিস্তানের আইন ও বিচার মন্ত্রীর (পাকিস্তান) মন্ত্রীর দায়িত্ব পালন করার পরে, জাফর ১৯৬৮ সালে সরকার থেকে অবসর গ্রহণ করেন এবং তার নিজস্ব আইন অনুশীলন শুরু করেন। এস এম জাফর এবং তাঁর সমসাময়িক কয়েকজন ১৯ ১৯৭৬ সালে পাকিস্তানের "হিউম্যান রাইটস সোসাইটি" প্রতিষ্ঠা করেছিলেন। তিনি পাঞ্জাবের ১২৪ তম সমাবর্তনে বিশ্ববিদ্যালয়ের আইন বিষয়ে সম্মানসূচক পিএইচডি ডিগ্রি লাভ করেছেন। তিনি ২০১৪ সালে সক্রিয় আইন অনুশীলন থেকে অবসর গ্রহণ করেছিলেন। SM Zafar, listed member of Senate of Pakistan (2006-2012) ওয়েব্যাক মেশিনে আর্কাইভকৃত ৫ ফেব্রুয়ারি ২০২০ তারিখে Senate of Pakistan website, Retrieved 14 May 2018 Profile of S.M. Zafar on goodreads.com website Retrieved 14 May 2018 Senior lawyer SM Zafar instructed by wife amid television show on Panama verdict Daily Pakistan Global (newspaper), Published 29 July 2017, Retrieved 14 May 2018 Richard H. Curtiss (আগস্ট ১৯৯৬)। "S.M. Zafar– An Effective Legal Advocate for Human Rights"। Washington Report on Middle East Affairs। সংগ্রহের তারিখ ১৪ মে ২০১৮।
নারায়ণগঞ্জ সিটি কর্পোরেশনের মেয়র

নারায়ণগঞ্জ সিটি কর্পোরেশনের মেয়র বা নারায়ণগঞ্জের মেয়র বা নাসিক মেয়র হলেন বাংলাদেশের নারায়ণগঞ্জ শহরের সিটি কর্পোরেশনের দায়িত্বপ্রাপ্ত মেয়র। নারায়ণগঞ্জ মহানগর পরিচালনের জন্য প্রতিষ্ঠিত সিটি কর্পোরেশন এখানকার নগরপ্রশাসন ও স্বায়ত্তশাসিত স্থানীয় সরকার সংস্থা। মেয়র সিটি কর্পোরেশনের কার্যনির্বাহী প্রধান হিসাবে দায়িত্ব পালন করেন এবং তিনি প্রতি পাঁচ বছর পরপর নাগরিকের সরাসরি ভোটে নির্বাচিত হন। মেয়রের অনুপস্থিতিতে সিটি কর্পোরেশনের কার্যপরিচালনার জন্য একজন প্রশাসক থাকেন। ২০১১ সালের ৫ মে নারায়ণগঞ্জ, নারায়ণগঞ্জ ও কদমরসূল পৌরসভার সমন্বয়ে নারায়ণগঞ্জ সিটি কর্পোরেশনে গঠিত হয়। ২০১১ সালের ৩০ অক্টোবর সেলিনা হায়াৎ আইভী প্রথম মেয়র নির্বাচিত হন। তিনি একই সাথে বাংলাদেশের সিটি কর্পোরেশনের প্রথম নারী মেয়র। ২০১৬ সালের ২২ ডিসেম্বর এ সিটি কর্পোরেশনে সর্বশেষ নির্বাচন অনুষ্ঠিত হয়। সিটি কর্পোরেশনে উন্নীত হওয়ার পূর্বে বিভিন্ন সময় চেয়ারম্যান ও প্রশাসকগণ নারয়নগঞ্জ পৌরসভা প্রধান হিসেবে দায়িত্ব পালন করেছেন। সরকার কর্তৃক নাসিক মেয়রকে উপমন্ত্রীর পদর্মযাদা দেওয়া হয়। "একনজরে ২০১১ থেকে ২০১৬ নাসিক নির্বাচন"। দেশটিভি। ৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০২০।  "আইভী প্রথম নারী মেয়র"। বিডিনিউজ২৪.কম। ৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০২০।  "উপমন্ত্রীর পদমর্যাদা পেলেন নাসিক মেয়র আইভী"। ইনকিলাব। সংগ্রহের তারিখ ৫ ফেব্রুয়ারি ২০২০।  "আইভী শপথ নেবেন আজ"। প্রথম আলো। ৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০২০।  "দ্বিতীয় মেয়াদে শপথ নিলেন মেয়র আইভী"। সমকাল। ২৫ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০২০।
ফুলপুর পাইলট মডেল উচ্চ বিদ্যালয়

ফুলপুর পাইলট উচ্চ বিদ্যালয় ময়মনসিংহ জেলার ফুলপুর উপজেলার একটি ঐতিহ্যবাহী বিদ্যালয়। বিদ্যালয়টি ২০১৮ সালে সরকারী জাতীয়করণ করা হয়। এই বিদ্যালয়টিতে রয়েছে বালিকা ভবন বালক ভবন এবং এই বিদ্যালয়টির ভেতরে রয়েছে ৬ টি বৃহৎকার ভবন।এউ বিদ্যালয়টিতে অনেকে পড়াশোনা করেছেন। বিদ্যালয়ের চারতলা বিশিষ্ট তিনটি ভবন রয়েছে এবং পাশে দুইতলা বিশিষ্টি আরো তিনটি  ভোকেশনাল ভবন রয়েছে। অত্র বিদ্যালয়ে ৩৫ জন শিক্ষক শিক্ষিকা নিয়োজিত রয়েছেন। এই ফুলপুর পাইলট উচ্চ বিদ্যলয় ও কলেজ সর্বমোট ৮৯০ মিটার এলাকা জুড়ে অবস্থিত।এই বিদ্যলয়টি ফুলপুর উপজেলার ফুুুুলপুর পৌরশহরের ৯ নং ওয়ার্ডের ছনকান্দা গ্রামে ফুলপুর মডেল থানার সামনে অবস্থিত এই বিদ্যালয়টি সম্পূর্ণ সবুজে ঘেরা, এই বিদ্যালয়ের ভেতরে রয়েছে একটি খেলার মাঠ। এই বিদ্যালয়ের চারপাশে নানা ধরনের উদ্ভিদ রোপন করা হয়েছে।এই বিদ্যলয়ে পেছনে একটি বিশাল পুকুর রয়েছে।এই বিদ্যালয়টির চারপাশ দেওয়াল এ ঘেরা। "বাংলাদেশের সকল শিক্ষা প্রতিষ্ঠান"। www.bdselfstudy.com। সংগ্রহের তারিখ ২০২৩-০৮-১৬।  "বাংলাদেশ স্কাউটস | বাংলাদেশ স্কাউটস অনলাইন ডিজিটাল রেকর্ড এবং স্কাউট সার্ভিস সিস্টেম"। service.scouts.gov.bd। সংগ্রহের তারিখ ২০২৩-০৮-১৬।
কৃত্রিম চাঁদ

একটি কৃত্রিম চাঁদ গ্রহের কক্ষপথে স্থাপন করা একটি উপগ্রহ যা সেই গ্রহে সূর্যের আলো প্রতিবিম্বিত করবে। ২০২২ সালের মধ্যে চীন পৃথিবীর চারদিকে কক্ষপথে তিনটি কৃত্রিম চাঁদ নেওয়ার পরিকল্পনা করেছে। এগুলি প্রাকৃতিক চাঁদের চেয়ে 8 গুণ বেশি উজ্জ্বল হবে। এটিকে আলোক উৎস হিসাবে রাখার মাধ্যমে চীন বিশ্বাস করে যে এটি স্ট্রিটলাইটের জন্য ব্যবহৃত বিদ্যুতের ব্যয় থেকে বছরে একশো মিলিয়ন ডলার সাশ্রয় করতে পারে। একটি সাধারণ দিন ও রাতের চক্রের অনুপস্থিতি কীভাবে মনুষ্য এবং প্রাণীর মন এবং দেহে প্রভাব ফেলবে তা নিয়ে কিছু উদ্বেগ রয়েছে। Xiao, Bang (২০১৮-১০-১৮)। "China plans to launch artificial moon bright enough to replace streetlights by 2020"। ABC News (ইংরেজি ভাষায়)। সংগ্রহের তারিখ ২০১৯-১০-০৪।  "Artificialmoon.com - Overview of latest Artificial Moon projects"। Artificial Moon (ইংরেজি ভাষায়)। ২০১৯-১২-০৯ তারিখে মূল থেকে আর্কাইভ করা। সংগ্রহের তারিখ ২০১৯-১২-০৯।  "China plans to launch world's first "artificial moon" over city to light up night sky"। www.cbsnews.com (ইংরেজি ভাষায়)। সংগ্রহের তারিখ ২০১৯-১০-০৪।  陈子琰। "Man-made moon to shed light on Chengdu in 2020 - Chinadaily.com.cn"। www.chinadaily.com.cn। সংগ্রহের তারিখ ২০১৯-১০-০৪।
বিশ্বের উচ্চতম সেতুর তালিকা

কাঠামোর দিক দিয়ে উচ্চতম সেতু হল যেসব সেতুর পিলারের উচ্চতা ডেকের উচ্চতার সমান বা বেশি। আর ডেকের দিক দিয়ের উচ্চতম সেতু হল যেসব সেতুর ডেকের উচ্চতা কাঠামো বা পিলারের উচ্চতার থেকে অনেক বেশি সেগুলো। এসব সেতু এক পাহাড় থেকে অন্য পাহাড় পার করার জন্য নির্মিত হয়। এসব সেতু পিলার পাহাড়ের উপরেই থাকে আর দুই পাহাড়ের মধ্যবর্তী অঞ্চল বা গিরিপথে কোন পিলার থাকেনা। এই স্থানই ডেকের অধিক উচ্চতার কারণ এসব সেতুর বেশিরভাগই তার সংযুক্ত সেতু অথবা ঝুলন্ত সেতু। উচ্চতম সেতুগুলির মধ্যে খিলান সেতু ও বিম সেতুর সংখ্যা কম। নিচের উচ্চতম সেতুসমূহের তালিকাটিতে ২০০ মিটারের (৬৬০ ফুট) চেয়ে উঁচু সেতুগুলিকে স্থান দেওয়া হয়েছে। নির্মাণাধীন বা ধ্বংসপ্রাপ্ত সেতুগুলোকে এখানে স্থান দেওয়া হয়নি। কেবলমাত্র বর্তমানে ব্যবহারের জন্য উন্মুক্ত সেতুগুলিকে অন্তর্ভুক্ত করা হয়েছে।
খুলনা সিটি কর্পোরেশনের মেয়র

খুলনা সিটি কর্পোরেশনের মেয়র বা খুলনার মেয়র বা খুসিক মেয়র হলেন বাংলাদেশের খুলনা বিভাগীয় শহরের সিটি কর্পোরেশনের দায়িত্বপ্রাপ্ত মেয়র। খুলনা মহানগর পরিচালনের জন্য প্রতিষ্ঠিত সিটি কর্পোরেশন এখানকার নগরপ্রশাসন ও স্বায়ত্তশাসিত স্থানীয় সরকার সংস্থা। মেয়র সিটি কর্পোরেশনের কার্যনির্বাহী প্রধান হিসাবে দায়িত্ব পালন করেন এবং তিনি প্রতি পাঁচ বছর পরপর নাগরিকের সরাসরি ভোটে নির্বাচিত হন। মেয়রের অনুপস্থিতিতে সিটি কর্পোরেশনের কার্যপরিচালনার জন্য একজন প্রশাসক থাকেন। ১৯৯০ সালের ৬ আগস্ট খুলনা সিটি কর্পোরেশনে উন্নীত হয়। এরপূর্বে ১৮৮৪ সালের ১২ ডিসেম্বর প্রথমে পৌরসভা এবং ১৯৮৪ সালের ১২ ডিসেম্বর মিউনিসিপ্যাল করর্পোরেশনে উন্নীত হয়। কাজী আমিনুল হক শহরের প্রথম প্রশাসক হিসেবে নিয়োগ পান। ১৯৯৪ সালে প্রথম মেয়র নির্বাচন অনুষ্ঠিত হয় এবং নির্বাচনে শেখ তৈয়বুর রহমান নাগরিকদের সরাসরি ভোটে মেয়র হিসেবে বিজয়ী হন। ২০১৮ সালের ১৫ মে সর্বশেষ নির্বাচন অনুষ্ঠিত হয়। সিটি কর্পোরেশনে উন্নীত হওয়ার পূর্বে বিভিন্ন সময় চেয়ারম্যান ও প্রশাসকগণ নারায়ণঞ্জ পৌরসভা প্রধান হিসেবে দায়িত্ব পালন করেছেন। বাংলাদেশের সিটি কর্পোরেশন আইনে মেয়রদের পদমর্যাদার বিষয়ে কিছু বলা নেই। বিভিন্ন সময় সরকার কর্তৃক বিভিন্ন মেয়রের পদমর্যাদা নির্ধারিত হয়। ২০১৯ সালের মে মাসে সরকার কর্তৃক খুসিক মেয়রকে প্রতিমন্ত্রীর পদর্মযাদা দেওয়া হয়। "খুলনা সিটি করপোরেশন"। বাংলাপিডিয়া। সংগ্রহের তারিখ ৫ ফেব্রুয়ারি ২০২০।  "খুলনা সিটি নির্বাচন"। যুগান্তর। সংগ্রহের তারিখ ৫ ফেব্রুয়ারি ২০২০।  "আতিকুল মন্ত্রী লিটন-খালেককে প্রতিমন্ত্রীর মর্যাদা"। যুগান্তর। সংগ্রহের তারিখ ৫ ফেব্রুয়ারি ২০২০।  "সাবেক মেয়রদের তালিকা"। খুলনা সিটি করপোরেশন। সংগ্রহের তারিখ ৫ ফেব্রুয়ারি ২০২০।  "শপথ নিলেন মেয়র তালুকদার খালেক"। একুশে টিভি (ইংরেজি ভাষায়)। সংগ্রহের তারিখ ৫ ফেব্রুয়ারি ২০২০।
পুতুল

মানুষ কিংবা অন্য কোনও প্রাণীর অনুরূপ তূলা বা কাপড় অথবা অন্য উপকরণ দিয়ে তৈরি ক্ষুদ্রতর সংস্করণকে পুতুল বলে। পুতুল খেলনা বিশেষ। নদিয়ার কৃষ্ণনগর মাটির পুতুলের জন্য বিখ্যাত। ঐতিহাসিক দৃষ্টিতে দেখলে দেখা যাবে সভ্যতার ঊষা লগ্ন থেকেই পুতুল তৈরি করত মানুষ। তবে সেটি খেলা বা বাড়িঘর সাজানোর থেকে দেবতা এবং অশুভ শক্তির প্রতীক হিসেবেই বেশি। মনে করা যেতেই পারে আদিম মানুষের আঁকা গুহা চিত্র পুতুল তৈরির প্রথম ধাপ। সেক্ষেত্রে আলতামিরার গুহাচিত্রকে পুতুলের উত্তর পুরুষ বলা জেতেই পারে। পুতুল কখনও মানুষের চেহারার কাছাকাছি আবার কখন কোনো পশুর চেহারার অনুকরণে হয়ে থাকে। সেক্ষেত্রে বৃহত্তর দৃষ্টিতে মাটি, কাঠ, মোম, প্লাস্টিকের বানানো পশুপাখি থেকে ফল, গাছ সব কিছুকেই পুতুলের শ্রেণিভুক্ত করা যায়। পুতুল নাচ উইকিঅভিধানে পুতুল শব্দটি খুঁজুন। উইকিমিডিয়া কমন্সে পুতুল সংক্রান্ত মিডিয়া রয়েছে। Dolls at the V&A Museum of Childhood The Canadian Museum of Civilization - The Story of Dolls in Canada
একুশে পদক বিজয়ীদের তালিকা (২০২০–২৯)

একুশে পদক পুরস্কার বাংলাদেশের জাতীয় এবং দ্বিতীয় সর্বোচ্চ বেসামরিক সম্মান। এটি ২০২০–২০২৯ সাল পর্যন্ত একুশে পদক প্রাপ্তদের তালিকা: ২০২০ সালে বিভিন্ন ক্ষেত্রে বিশেষ অবদানের জন্যে দেশের ২০ জন ব্যক্তি ও ১টি প্রতিষ্ঠানকে "একুশে পদক ২০২০" প্রদান করা হয়। ২০২১ সালে বিভিন্ন ক্ষেত্রে বিশেষ অবদানের জন্যে দেশের ২১ জন ব্যক্তিকে "একুশে পদক ২০২১" প্রদান করা হয়। ২০২২ সালে বিভিন্ন ক্ষেত্রে বিশেষ অবদানের জন্যে দেশের ২৪ জন ব্যক্তিকে "একুশে পদক ২০২২" প্রদান করা হয়। ২০২৩ সালে বিভিন্ন ক্ষেত্রে বিশেষ অবদানের জন্যে দেশের ১৯ জন বিশিষ্ট ব্যক্তি ও ২টি প্রতিষ্ঠানকে "একুশে পদক ২০২৩" প্রদান করা হয়। সরকার বিভিন্ন ক্ষেত্রে গুরুত্বপূর্ণ অবদানের স্বীকৃতিস্বরূপ দেশের ২১ (একুশ) জন বিশিষ্ট নাগরিক-কে একুশে পদক ২০২৪ প্রদানের সিদ্ধান্ত গ্রহণ করেছে। স্বীকৃতি প্রদানের ক্ষেত্রসহ বিশিষ্ট ব্যক্তিবর্গের নাম নিম্নে উল্লেখ করা হলো: একুশে পদক পুরস্কার (১৯৭৬–৭৯) একুশে পদক পুরস্কার (১৯৮০–৮৯) একুশে পদক পুরস্কার (১৯৯০–৯৯) একুশে পদক পুরস্কার (২০১০–১৯) একুশে পদকপ্রাপ্ত সুধীবৃন্দ ও প্রতিষ্ঠান (পিডিএফ)। সংস্কৃতি বিষয়ক মন্ত্রণালয়। ২৯ জুলাই ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ফেব্রুয়ারি ২০২০।  "কাজী রোজি, গোলাম মুরশিদ, আসাদসহ ২১ জন পাচ্ছেন একুশে পদক"। বিডি নিউজ ২৪। ২০২১-০২-০৪ তারিখে মূল থেকে আর্কাইভ করা। সংগ্রহের তারিখ ২০২১-০২-০৪।  "২০২২ সালের একুশে পদক পাচ্ছেন ২৪ বিশিষ্ট নাগরিক"। প্রথম আলো। সংগ্রহের তারিখ ফেব্রুয়ারি ৩, ২০২২।  "একুশে পদক পাচ্ছেন বিশিষ্ট ২৪ নাগরিক"। যুগান্তর। সংগ্রহের তারিখ ফেব্রুয়ারি ৩, ২০২২।  "সংবাদ বিজ্ঞপ্তি একুশে পদক ২০২২ প্রদান" (পিডিএফ)। moca.gov.bd। সংস্কৃতি বিষয়ক মন্ত্রণালয়, বাংলাদেশ সরকার। সংগ্রহের তারিখ ৩ ফেব্রুয়ারি ২০২২।  "বিদ্যানন্দ ফাউন্ডেশনসহ দুই প্রতিষ্ঠান, ১৯ ব্যক্তি পাচ্ছেন একুশে পদক"। বিডিনিউজ টোয়েন্টিফোর ডটকম। ১৫ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০২৩।  "একুশে পদক প্রদান-২০২৪ অনুষ্ঠানে প্রাপ্ত সুধীজনদের তালিকা" (পিডিএফ)। www.moca.gov.bd। সংগ্রহের তারিখ ২০২৪-০২-১৩।  উইকিমিডিয়া কমন্সে একুশে পদক সংক্রান্ত মিডিয়া রয়েছে।
আমিনুল ইসলাম বাদশা

আমিনুল ইসলাম বাদশা (১৪ এপ্রিল ১৯২৯ - ৪ আগস্ট ১৯৯৮) একজন বাংলাদেশি ভাষা আন্দোলনের কর্মী ছিলেন। ভাষা আন্দোলনে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে। আমিনুল ১৯২৯ সালের ১৪ এপ্রিল বাংলাদেশের পাবনা শহরের কৃষ্ণপুর মহল্লায় জন্মগ্রহণ করেন। তার পিতা নুরুজ্জামান শেখ ও মাতা খবিরন নেছা। আমিনুল ১৯৪৩ সালে দ্বিতীয় বিশ্বযুদ্ধের সময় পাবনার গোপালচন্দ্র ইনস্টিটিউশনের ছাত্র অবস্থায় সেলিনা বানু ও কমরেড প্রণতি কুমার রায়ের সঙ্গে ভারতের কমিউনিস্ট পার্টির রাজনীতির সংস্পর্শে যান এবং ছাত্র ফেডারেশনে যোগ দেন। তিনি ব্রিটিশ ভারতের স্বাধীনতা ও দুর্ভিক্ষ প্রতিরোধ আন্দোলনে অংশ নেন। রাজশাহীর নেতা আতাউর রহমানের নেতৃত্বে ১৯৪৭ সালে ৪ নভেম্বর পাবনার ঈশ্বরদীতে অনুষ্ঠিত যুব সম্মেলনে গণতান্ত্রিক যুবলীগ গঠিত হলে আমিনুল এতে অংশ নেন। ১৯৪৮ সালের প্রথম দিকে তিনি গণতান্ত্রিক যুবলীগ গঠনে ভূমিকা রাখেন এবং ১৯৫৩ সালে বন্দিমুক্তিসহ নিখিল ভারত মুসলিম লীগবিরোধী নানা আন্দোলনে অংশ নেন। ১৯৫৪ সালে প্রাদেশিক নির্বাচনে যুক্তফ্রন্টের নির্বাচন পরিচালনায় পাবনা জেলা গণতান্ত্রিক কর্মী শিবিরের যুগ্ম-আহবায়ক হিসেবে নির্বাচিত হন। ১৯৫৭ সালে মাওলানা আব্দুল হামিদ খান ভাসানীর গঠিত ন্যাশনাল আওয়ামী পার্টি ন্যাপে যোগ দেন এবং দলটির প্রার্থী হিসেবে ১৯৭০-এর সাধারণ নির্বাচনে প্রাদেশিক পরিষদ প্রতিদ্বন্দ্বিতা করেন। ১৯৭১ সালে পাবনা জেলা প্রশাসকের নেতৃত্বে গঠিত মুক্তিযুদ্ধের হাইকমান্ডের সদস্য হন। ওই বছর ১০ এপ্রিল পাকিস্তানি বাহিনী পাবনা জেলা দখল করলে তিনি কলকাতায় মুক্তিযুদ্ধ সংগঠিত করতে ভূমিকা পালন করেন। স্বাধীনতার পর বাংলাদেশের রাজনীতিতে প্রগতিশীল বিকল্প ধারা তৈরিতে ভূমিকা রাখেন। ১৯৪৮ সালের ২৬ ফেব্রুয়ারি সর্বদলীয় রাষ্ট্রভাষা সংগ্রাম পরিষদ গঠন করা হলে আমিনুল এ পরিষদের যুগ্ম আহ্বায়ক নির্বাচিত হন। ২৭ ফেব্রুয়ারি পরিষদের বৈঠকের সিদ্ধান্ত অনুসারে ১৯৪৮ সালের ২৯ ফেব্রুয়ারি পাবনা শহরে হরতাল পালিত হয়। ওই হরতালে ১৪৪ ধারা ভঙ্গ করে পাবনা শহরে ছাত্র-জনতার মিছিলে নেতৃত্বে দেন তিনি। ১৪৪ ধারা ভঙ্গ করায় পুলিশ হরতাল কর্মসূচি থেকে আমিনুল ইসলাম বাদশাসহ ৬৪ জন আন্দোলনকারীকে গ্রেফতার করে। পরে আন্দোলনের মুখে ওই দিনই আদালত থেকে তার আরো কর্মীসহ সবাই মুক্তি পান। ২ মার্চ তিনি আবার গ্রেফতার হন ও ক'দিন পর ছাড়া পান। ১৯৫০ সালের ২৪ এপ্রিল রাজশাহী কেন্দ্রীয় কারাগারের খাপড়া ওয়ার্ডে আটক রাজবন্দিদের উপর জেল পুলিশের গুলিবর্ষণে ৭ জন বিপ্লবী নিহত ও ৩০ জনেরও অধিক বন্দি গুরুতর আহত হন। আমিনুল আহতদের একজন ছিলেন। মৃত্যুর দিন পর্যন্ত তার পায়ে বুলেটবিদ্ধ ছিলো। ১৯৫৪ সালে প্রাদেশিক নির্বাচনী অভিযান চালানোকালে ২২ ফেব্রুয়ারি আমিনুলকে গ্রেফতার করা হয়। সে নির্বাচনে মুসলিম লীগের পরাজিত হলে তিনি এক মাস কারাভোগের পর পর মুক্তি পান। এর দু্ই মাস পর যুক্তফ্রন্ট নেতা শেরেবাংলা ফজলুল হকের নেতৃত্বে গঠিত পূর্ববাংলার প্রাদেশিক সরকার বাতিল করার সঙ্গে সঙ্গে গ্রেফতার হন। আমিনুল ১৯৯৮ সালের ৪ আগস্ট ঢাকায় মৃত্যুবরণ করেন। "একুশে পদক পাচ্ছেন কিংবদন্তি চিকিৎসা বিজ্ঞানী ডা. সায়েবা"। যুগান্তর। সংগ্রহের তারিখ ৫ ফেব্রুয়ারি ২০২০।  "বিপ্লবী আমিনুল ইসলাম বাদশা"। দৈনিক সমকাল। ৫ ফেব্রুয়ারি ২০২০। ৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০২০।
ডালিয়া নওশিন

বেগম ডালিয়া নওশিন একজন বাংলাদেশি নজরুল সঙ্গীতশিল্পী ও স্বাধীন বাংলা বেতার কেন্দ্রের কণ্ঠযোদ্ধা। সঙ্গীতে বিশেষ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে। ডালিয়া পাঁচ বছর বয়সে সুধীন দাশের কাছে উত্তর ভারতীয় ধ্রুপদী সঙ্গীত ও নজরুল সঙ্গীতে দীক্ষা নেন। তার পিতা মাজহারুল ইসলাম ছিলেন ভারতীয় উপমহাদেশের প্রথিতযশা স্থপতি যার কাছ থেকে তিনি সঙ্গীতের অনুপ্রেরণা লাভ করেন। ১৯৭৩ সালে ছায়ানট থেকে সঙ্গীতের উপর পাঁচ বছর মেয়াদী শিক্ষা গ্রহণ করেন। এখানে তার শিক্ষক হিসেবে ছিলেন সোহরাব হোসেন, শেখ লুতফর রহমান ও ওস্তাদ ফুল মুহাম্মদ। শিক্ষাজীবন শেষ করে তিনি একই প্রতিষ্ঠানে চতুর্থ ও পঞ্চম বর্ষের শিক্ষার্থীদের শিক্ষক হিসেবে যোগদান করেন। ডালিয়া তার জীবনীর বিভিন্ন সময় কালীচরণ বন্দ্যোপাধ্যায়, অরকুট কন্নাবিরণ, বারীণ মজুমদার, জসরাজ, সগির উদ্দিন খান ও মাসকুর আলী খানের শিক্ষার্থী ছিলেন। ক্রমেই তিনি নজরুল সঙ্গীতের দিকে ঝুঁকে পড়েন। তিনি ‘বিশেষ গ্রেডের’ শিল্পী হিসেবে বাংলাদেশ টেলিভিশন ও বাংলাদেশ বেতারে তালিকাভূক্ত এবং দেশ ও দেশের বাইরে বিভিন্ন সময় মঞ্চ অনুষ্ঠানেও সঙ্গীত পরিবেশন করেছেন। ডালিয়া নওশিন ১৯৭১ সালে বাংলাদেশের স্বাধীনতা যুদ্ধের সময় ১৪ বছরের কিশোরী ছিলেন। এপ্রিল মাসে পরিবারের সাথে তিনি কলকাতাতে চলে যান এবং সেখানে বাংলাদেশের স্বাধীনতার পক্ষে গঠিত ‘বাংলাদেশ মুক্তি সংগ্রামী শিল্পী সংস্থা’য় যোগদান করে কণ্ঠযোদ্ধা হিসেবে মুক্তিযোদ্ধাদের অনুপ্রাণিত করেন। তাদের দল প্রথমে ‘রূপান্তরের গান’ নামক গীতিনাট্যে গাইলেও পরে এই গীতিনাট্যের নাম পরিবর্তন করে ‘মুক্তির গান’ নাম দেওয়া হয়। নভেম্বর পর্যন্ত বিভিন্ন স্থানে স্বাধীন বাংলাদেশের পক্ষে সঙ্গীত পরিবেশন করার পর তিনি স্বাধীন বাংলা বেতার কেন্দ্রে যোগদান করেন। তিনি ভারতের বর্ধমানে অবস্থিত অন্তর সংগীত মহাবিদ্যালয় এবং চন্ডীগরের প্রাচীন কলা কেন্দ্র থেকে উত্তর ভারতীয় ধ্রুপদী সঙ্গীত ও নজরুল সঙ্গীতে ‘সঙ্গীত বিশারদ’ উপাধি লাভ করেন। ২০২০ সালে বাংলাদেশ সরকার তাকে একুশে পদকে ভূষিত করে। "একুশে পদক পাচ্ছেন কিংবদন্তি চিকিৎসা বিজ্ঞানী ডা. সায়েবা"। যুগান্তর। সংগ্রহের তারিখ ৫ ফেব্রুয়ারি ২০২০।  "Biographical Sketch: Dalia Nausheen"। nazrul.com.bd। ২২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।  "Dalia Nausheen: A Shobdo Shoinik - Women's Own - observerbd.com"। The Daily Observer। ৩ মার্চ ২০২১ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।  "নতুন প্রজন্ম মুক্তিযুদ্ধের ইতিহাস জানতে চায় ॥ ডালিয়া নওশিন"। জনকণ্ঠ (ইংরেজি ভাষায়)। সংগ্রহের তারিখ ৫ ফেব্রুয়ারি ২০২০।  "তার গান আমাদের রক্ত গরম করে রাখত"। প্রথম আলো। সংগ্রহের তারিখ ৫ ফেব্রুয়ারি ২০২০।  "শিল্পী ডালিয়া নওশীনের পুনর্জাগরণ"। ভোরের কাগজ। ৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০২০।
শঙ্কর রায়

শঙ্কর রায় একজন বাংলাদেশি গ্রন্থকার। তিনি সঙ্গীতের স্বরলিপি এবং সঙ্গীত বিষয়ক বেশ কিছু গুরুত্বপূর্ণ গ্রন্থ রচনা করেছেন। সঙ্গীতে গুরুত্বপূর্ণ অবদানের জন্য বাংলাদেশ সরকারে তাকে ২০২০ সালে একুশে পদক প্রদান করে। শঙ্কর রচিত ও সম্পাদিত উল্লেখযোগ্য গ্রন্থসমূহের মধ্যে রয়েছে: প্রাথমিক রাগমালা (সঙ্গীতের স্বর পরিচয়) শ্রেষ্ঠ সঙ্গীত সংগ্রহ শ্রেষ্ঠ দেশাত্মবোধক গানের স্বরলিপি রাগ ‍মিনতি শ্রেষ্ঠ রবীন্দ্র সঙ্গীত স্বরলিপি ভারতীয় প্রিয় আধুনিক গানের স্বরলিপি শ্রেষ্ঠ আধুনিক গানের স্বরলিপি সুনির্বাচিত রবীন্দ্র সঙ্গীত স্বরলিপি শ্রেষ্ঠ লোক সঙ্গীতের স্বরলিপি লোকসঙ্গীতের স্বরলিপি ছোটদের রাগ অঞ্জলি (সঙ্গীত শিক্ষা :প্রথম পাঠ) নির্বাচিত আধুনিক গানের স্বরলিপি রবীন্দ্র সঙ্গীত স্বরলিপি সোনামণিদের ছড়া গান শিক্ষা রবীন্দ্র সঙ্গীতের প্রিয় গানের স্বরলিপি বাংলাদেশের শ্রেষ্ঠ আধুনিক গানের স্বরলিপি নির্বাচিত রবীন্দ্র সঙ্গীত স্বরলিপি রবীন্দ্র সঙ্গীত স্বরলিপি-প্রথম খণ্ড রাগ মিনতি (সহজ উচ্চাঙ্গ সঙ্গীত শিক্ষা) পল্লীগীতির স্বরলিপি প্রাথমিক রাগ মালা (সঙ্গীতের স্বর পরিচয়) ভারতীয় আধুনিক গানের স্বরলিপি জনপ্রিয় গানের স্বরলিপি ছোটদের স্বরলিপি সারেগামা নির্বাচিত পল্লীগীতি নির্বাচিত দেশাত্মাবোধক গানের স্বরলিপি সহজ হারমোনিয়াম শিক্ষা বাংলাদেশের আধুনিক গানের স্বরলিপি পল্লী গীতির স্বরলিপি চুক আর গেক "Music no less a subject at book fair"। The Daily Star (ইংরেজি ভাষায়)। ১২ ফেব্রুয়ারি ২০১৬। সংগ্রহের তারিখ ১২ ফেব্রুয়ারি ২০২০।  "একুশে পদক পাচ্ছেন কিংবদন্তি চিকিৎসা বিজ্ঞানী ডা. সায়েবা"। যুগান্তর। সংগ্রহের তারিখ ৫ ফেব্রুয়ারি ২০২০।
গোলাম মোস্তফা খান (নৃত্যশিল্পী)

গোলাম মোস্তফা খান একজন বাংলাদেশি নৃত্যশিল্পী। নৃত্যে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে। গোলাম মোস্তফা ১৯৭০-এর দশকে বাংলাদেশের অন্যতম নৃত্যশিল্পী ছিলেন। তার নির্দেশিত নৃত্যনাট্যসমূহের মধ্যে ‘বেণুকার সুর’, ‘তিন সুরে গাঁথা’ এবং ‘রক্তলাল অহংকার’ অন্যতম। ১৯৮০ সালে তিনি ‘বেণুকা ললিতকলা কেন্দ্র’ নৃত্য প্রতিষ্ঠান প্রতিষ্ঠা করেন। যেখানে সঙ্গীত, নৃত্যকলা এবং চারুকলা বিষয়ে পাঠদান করা হয়। বর্তমানে তিনি এ প্রতিষ্ঠানের নৃত্যকলা বিভাগের প্রশিক্ষক হিসেবে কর্মরত। এছাড়াও তিনি বাংলাদেশ নৃত্যশিল্পী সংস্থার উপদেষ্টা হিসেবে দায়িত্ব পালন করছেন। তিনি শ্বাস নিউমোনিয়াসহ শ্বাসকষ্টজনিত রোগে ১৩ অক্টোবর ২০২২ রোববার রাত ৮টা ১৫ মিনিটে রাজধানীর সম্মিলিত সামরিক হাসপাতালে চিকিৎসাধীন অবস্থায় মৃত্যু করেন। বুলবুল পদক (২০১৪) শিল্পকলা পদক (২০১৬) একুশে পদক (২০২০) News, Somoy। "একুশে পদকপ্রাপ্ত নৃত্যশিল্পী গোলাম মোস্তফা খান আর নেই | বাংলাদেশ"। Somoy News। সংগ্রহের তারিখ ২০২২-১১-১৪।  "একুশে পদক পাচ্ছেন কিংবদন্তি চিকিৎসা বিজ্ঞানী ডা. সায়েবা"। যুগান্তর। সংগ্রহের তারিখ ৫ ফেব্রুয়ারি ২০২০।  "নৃত্যকলা"। বাংলাপিডিয়া। সংগ্রহের তারিখ ৫ ফেব্রুয়ারি ২০২০।  "নাচতে হলে শিখতে হবে"। প্রথম আলো। ২০২০-০২-০৫ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০২০।  "জুনে ঢাকায় অনুষ্ঠিত হবে আন্তর্জাতিক নৃত্য উৎসব"। বাংলানিউজ২৪.কম। সংগ্রহের তারিখ ৫ ফেব্রুয়ারি ২০২০।  প্রতিবেদক, নিজস্ব। "একুশে পদকজয়ী নৃত্যশিল্পী গোলাম মোস্তফা আর নেই"। bdnews24। ২০২২-১১-১৪ তারিখে মূল থেকে আর্কাইভ করা। সংগ্রহের তারিখ ২০২২-১১-১৪।  "বুলবুল মেলা : সম্মানিত হলেন নৃত্যগুরু গোলাম মোস্তফা খান"। যুগান্তর। সংগ্রহের তারিখ ৫ ফেব্রুয়ারি ২০২০।
আক্তার সরদার

আক্তার সরদার (মৃত্যু: ২৬ এপ্রিল ২০১৬) একজন বাংলাদেশি মুক্তিযোদ্ধা ও ঢাকার শেষ জীবিত সরদার ছিলেন। মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে। আক্তার ঢাকার মগবাজারে জন্মগ্রহণ করেন। তিনি মগবাজারের আদি মগ সম্প্রদায়ের সদস্য। তার পিতার নাম ওসমান গনি সরদার। তার ভাই ছিলেন শাহাবুদ্দিন সরদার। ঊনবিংশ শতাব্দীর দ্বিতীয়ার্ধে বাংলাদেশের ঢাকা শহরের পঞ্চায়েত ব্যবস্থায় সরদারি প্রথা চালু হওয়ার পর ঢাকায় ২২টি সরদার কমিটি বা পঞ্চায়েত কমিটি গঠন করা হয়। কমিটির প্রধানদের সরদার নামে অবহিত করা হতো। আক্তারের পিতা মগবাজারের সরদারি গ্রহণ করেন। পরবর্তীতে উত্তরাধিকারসূত্রে তিনি মগবাজারের সরদার হন। মৃত্যুর পূর্ব পর্যন্ত তাকে ঢাকার সর্বশেষ জীবিত সরদার হিসেবে বিবেচনা করা হতো। আক্তার ব্রিটিশ বিরোধী আন্দোলন পাকিস্তানবিরোধী সব আন্দোলনে সক্রিয়ভাবে অংশগ্রহণ করেন এবং নেতৃত্ব প্রদান করেন। ১৯৬৯ সালে শেখ মুজিবুর রহমান গ্রেফতার হওয়ার পর তাকে মুক্ত করতে মগবাজার থেকে তার নেতৃত্বে প্রতিবাদস্বরূপ মশাল মিছিল বের হয়। মিছিলে পুলিশ গুলি চালালে তিনি গুলিবিদ্ধ হন। ১৯৭১ সালে বাংলাদেশের স্বাধীনতা যুদ্ধ শুরু হলে তিনি সংগঠক ও পৃষ্ঠপোষক হিসেবে যুদ্ধে অংশগ্রহণ করেন। মুক্তিবাহিনী তাদের গোপন আশ্রয়ের জন্য তার মগবাজারের সরদার বাড়িটি ব্যবহার করতো। ১৯৭৫ সালে শেখ মুজিবুর রহমান নিহত হওয়ার পর তিনি এর প্রতিবাদ করেন। "একুশে পদক পাচ্ছেন কিংবদন্তি চিকিৎসা বিজ্ঞানী ডা. সায়েবা"। যুগান্তর। সংগ্রহের তারিখ ৫ ফেব্রুয়ারি ২০২০।  "চলে গেলেন ঢাকার শেষ সরদার"। কালের কণ্ঠ। সংগ্রহের তারিখ ৫ ফেব্রুয়ারি ২০২০।
নাজমুন নেসা পিয়ারি

নাজমুন নেসা পিয়ারি একজন বাংলাদেশি লেখক, সাংবাদিক এবং সাংস্কৃতিক সংগঠক। ভাষা ও সাহিত্যে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে। ২০১৬ সালে তিনি বাংলা একাডেমি প্রবর্তিত সৈয়দ ওয়ালীউল্লাহ্ সাহিত্য পুরস্কার লাভ করেন। পিয়ারি ঢাকা বিশ্ববিদ্যালয়ের প্রাণ রসায়ন থেকে স্নাতকোত্তর ডিগ্রি অর্জন করেন। শিক্ষাজীবন শেষ করে সিদ্ধেশ্বরী কলেজে শিক্ষিকা হিসেবে যোগদান করেন। পরে ইডেন মহিলা কলেজে কিছুদিন শিক্ষকতা করেন। ১৯৮০ সাল থেকে পত্রিকাতে নিয়মিত লেখালেখি শুরু করেন। পিয়ারী ১৯৭৬ সালে জার্মান ভিত্তিক সংবাদমাধ্যম ডয়েচে ভেলের বাংলা বিভাগে সাংবাদিক হিসেবে যোগদান করেন। তিন বছর বাংলা বিভাগে কাজ করার পর জার্মান ও ইংরেজি বিভাগেও কাজ করেন। ১৯৯০ সালে তিনি প্রথম বিদেশী হিসেবে ডয়েচে ভেলের মার্কেটিং এবং গণসংযোগ বিভাগের সম্পাদক হিসেবে যোগদান করেন। ২০০৩ সাল এ বিভাগে কাজ করার পর বার্লিনে চলে যান। ২০০৫ সালে তার প্রথম অনুবাদ গ্রন্থ ‘পিয়ানো টিচার’ প্রকাশিত হয়। এর মূল রচয়িতা ছিলেন এলফ্রিডে জেলিনেকের লেখা। ২০১৯ সালের নভেম্বর পর্যন্ত তিনি চারটি গ্রন্থ অনুবাদ করেছেন। তিনি ১৯৭১ সালে শহীদ কাদরীর সাথে বিবাহ বন্ধনে আবদ্ধ হন। ১৯৭৪ সালে ‘তোমাকে অভিবাদন প্রিয়তমা’ কবিতাটি কাদরী তাকে উৎসর্গ করেন। কবিতাটি সে সময় জনপ্রিয়তা লাভ করে। পিয়ারী বর্তমানে জার্মানিতে বসবাস করেন। সত্তার অসীম আকাশ : জার্মানবাসী বাঙ্গালির মুক্তিযুদ্ধ (২০০৯) প্রেমে-অপ্রেমে শহীদ কাদরীর একশ কবিতা (২০১৮) সৈয়দ ওয়ালীউল্লাহ্ সাহিত্য পুরস্কার (২০১৬) একুশে পদক (২০২০) "প্রবাসী লেখক নাজমুন নেসা পিয়ারি"। বিবিসি বাংলা। সংগ্রহের তারিখ ৫ ফেব্রুয়ারি ২০২০।  "একুশে পদক পাচ্ছেন কিংবদন্তি চিকিৎসা বিজ্ঞানী ডা. সায়েবা"। যুগান্তর। সংগ্রহের তারিখ ৫ ফেব্রুয়ারি ২০২০।  "সৈয়দ ওয়ালীউল্লাহ্ সাহিত্য পুরস্কার পেলেন শামীম আজাদ ও নাসমুন নেসা পিয়ারি"। ইত্তেফাক। ৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০২০।  "তোমাকে অভিবাদন হে প্রিয়তমা"। বাংলাদেশ প্রতিদিন। সংগ্রহের তারিখ ৫ ফেব্রুয়ারি ২০২০।  "তোমাকে অভিবাদন প্রিয়তমা কবিতাটি আমাকে উৎসর্গ করেছিল শহীদ কাদরী – নাজমুন নেসা পিয়ারি"। ভিওএ। সংগ্রহের তারিখ ৫ ফেব্রুয়ারি ২০২০।  "দুই প্রবাসীর একুশে পদক পাওয়ার খবরে যুক্তরাষ্ট্রে উচ্ছ্বাস"। বিডিনিউজ২৪.কম। ৭ ফেব্রুয়ারি ২০২০।